
RAPORTUL 

PROIECTULUI RECJ “JUSTIŢIE, SOCIETATE ŞI MEDIA”

1.
INTRODUCERE
Justiţia, societatea şi mass-media reprezintă un subiect de un interes deosebit pentru RECJ având în vedere că toate sistemele judiciare europene se confruntă cu provocări similare în acest domeniu. Sistemul judiciar european este criticat pentru lipsa de transparenţă şi pentru că ar fi depăşit şi izolat. Dar, în acelaşi timp, sistemul judiciar nu are o voce în dezbaterea publică, pentru că se crede că sistemul judiciar ar trebui să comunice doar prin deciziile sale. Este acest lucru încă corect, mai ales în cazul în care mass-media dezinformează publicul? În acest raport, vom răspunde la această întrebare în mod negativ, deoarece societatea are dreptul de a fi corect informată cu privire la funcţionarea sistemului judiciar şi a sistemului de justiţie.

Echipa de proiect a analizat ce măsuri pot fi luate pentru a reduce decalajul dintre sistemul judiciar şi societate şi modul în care poate fi sporită cooperarea şi relaţia dintre sistemul judiciar şi mass-media. În continuare, acest raport analizează modul în care poate fi asigurat un schimb corespunzător de informaţii cu mass-media şi dacă există o modalitate pentru  a se asigura că informaţia este descrisă corect în mass-media. Poate sistemul judiciar să-şi îmbunătăţească propria imaginea în ochii publicului?

Acest raport va prezenta punctul de vedere al RECJ şi va face recomandări pentru a creşte înţelegerea sistemului judiciar şi pentru a asigura faptul că sistemul de justiţie este mai transparent pentru public şi societate. Acest lucru va necesita o abordare pro-activă a mass-mediei de către sistemul judiciar. În schimb, sistemul judiciar poate obţine o relaţie mai bună cu mass-media şi poate reduce decalajul perceput a exista între sistemul judiciar şi public.

Metodologia şi activităţile realizate au implicat:

· colectarea de informaţii de la consiliile judiciare reprezentate în grupul de lucru şi de la alţi membri şi observatori;

· mese rotunde cu reprezentanţii barourilor şi mediului academic; 

· redactarea documentelor de către echipa de proiect şi personalul suport;

· analiza proiectelor de documente în cadrul Comitetului Director;

· întâlniri de lucru;

· aprobarea şi adoptarea de către Adunarea Generală.

Acest raport are la bază răspunsurile la chestionarul agreat în cadrul întâlnirii de la Haga (15-16 septembrie 2011) şi discuţiile şi concluziile întâlnirilor de lucru organizate la Barcelona (9 decembrie 2011), Haga (9-10 februarie 2012) şi Roma (19 martie 2012). 
Acest raport se concentrează pe următoarele teme:

1.
Purtătorii de cuvânt pentru sistemul judiciar: judecători de presă şi consilieri de comunicare;

2.
Înregistrările audio video în instanţe şi utilizarea social media;  

3.
Publicarea hotărârilor judecătoreşti pe internet; 

4.
Ghiduri de presă;
5.
Abordarea pro-activă a media de către sistemul judiciar.

Fiecare dintre aceste cinci subiecte va fi discutat într-un capitol. Mai întâi, pentru fiecare temă, va fi făcută o prezentare a situaţiei de fapt a evoluţiilor curente în Europa, pe baza răspunsurilor la chestionar şi a discuţiilor purtate în cadrul grupului de lucru. În al doilea rând, in cuprinsul capitolului vor fi date exemple de bune practici şi fiecare secţiune se încheie cu  recomandări
2.
PURTĂTORII DE CUVÂNT AI STEMUL JUDICIAR: JUDECĂTORI DE PRESĂ ŞI CONSILIERI DE COMUNICARE
2.1
EVOLUŢIILE EUROPENE ACTUALE
Multe dintre statele chestionate au o formă de purtători de cuvânt cu rolul de a vorbi în numele sistemului judiciar. O asemenea persoană poate sau nu poate fi judecător şi este importantă evidenţierea şi definirea diferitelor niveluri şi pregătirea juridică a purtătorului de cuvânt. Răspunsurile acoperă următoarele aspecte:  
1. judecătorii de presă sau alţi purtători de cuvânt care vorbesc în numele sistemului judiciar la nivel naţional. Aceştia pot fi preşedintele curţii supreme (chief justice pentru sistemele de drept din commowealth), judecătorii de la nivelul cel mai înalt şi membrii consiliului judiciar. 

2. judecători care vorbesc în numele judecătorilor la nivel regional. În unele jurisdicţii aceasta include şi nivelul înalt al sistemului judiciar.

3. judecători care vorbesc în numele unui sistem judiciar districtual sau local, la un nivel de jurisdicţie inferior sau local.

4. ofiţeri de presă care ar putea vorbi la nivel naţional sau local, care nu sunt judecători ci funcţionari publici în cadrul Ministerului Justiţiei, Serviciului Instanţelor, Consiliului judiciar sau altui organism guvernamental, instituţional sau politic. 

5. consilieri de comunicare – care ar putea fi şi ofiţeri de presă dar care au rolul de a consilia, informa şi pregăti profesional judecătorii şi alţi purtători de cuvânt care ar putea face declaraţii publice  referitoare la un anumit subiect. 
În unele state se pare că există un model al judecătorului care vorbeşte cu presa la nivel naţional şi regional şi pentru asta există judecători de presă locali, în cazul în care numărul de instanţe locale este la un anumit nivel. Poziţia ofiţerilor de presă şi a consilierilor de comunicare nu a fost atât de marcată sau definită.

Astfel, statele care au judecători de presă la nivel naţional/regional sunt Austria, Bulgaria, Danemarca, Anglia şi Ţara Galilor, Ungaria, Olanda, Norvegia, Polonia şi România.

Unele dintre statele respondente, care nu au judecători de presă la nivel naţional, au exprimat dorinţa sau nevoia de a avea un purtător de cuvânt la un astfel de nivel (de exemplu, Belgia). Mai mult, în Italia, singurul purtător de cuvânt la nivel naţional nu este judecător ci un oficial ataşat Consiliului Superior. Alte state, cum ar fi Irlanda, Lituania şi Scoţia, s-au mulţumit să lase rolul de purtător de cuvânt la nivel naţional în seama ofiţerilor de presă şi consilierilor de comunicare. Mai mult, unele state, cum ar fi Turcia şi într-o oarecare măsură Belgia, se bazează în principal pe procuror pentru a conduce comunicarea cu mass-media.

Multe dintre statele care au purtători de cuvânt la nivel naţional au şi la nivel local. Italia nu are judecători de presă la nivel local, dar şi-a exprimat dorinţa în sensul că ar trebui să aibă judecători de presă la nivel local. Anglia şi Ţara Galilor nu are o astfel de prevedere, deşi acest lucru reflectă, probabil, natura structurii instanţelor, care sunt concentrate la Londra, Curtea Supremă de Justiţie, toate Curţile de Apel şi cea mai mare parte a Înaltei Curţi fiind situate acolo.

	În Olanda, toţi judecătorii de presă se întâlnesc de două ori pe an pentru a discuta despre experienţele lor cu media pe parcursul ultimelor 6 luni. Subiectele tipice privesc incidentele cu presă, cazurile în care intimitatea inculpatului sau a martorului a fost încălcată de presă sau experienţele negative privind tehnicile de intervievare ale unor jurnalişti. Aceste reuniuni constituie o oportunitate de a face schimb de experienţă dar au şi rolul de a rafina ghidurile comune privind relaţia cu media. Exemplele de astfel de ghiduri privesc pe cele referitoare la înregistrările audiovizuale în sălile de judecată sau procedurile de relaţionare cu jurnaliştii care încalcă aceste ghiduri. La întâlniri participă câte o delegaţie a consilierilor de comunicare din cadrul fiecărei instanţe. Comitetul judecătorilor de presă este un organism de conducere care pregăteşte agenda acestor întâlniri. Comitetul nu are competenţa de a lua decizii. Astfel, când adunarea judecătorilor de presă agreează o nouă manieră de conduită, comitetul trebuie să prezinte aceste noii linii directoare adunării preşedinţilor de instanţă care aprobă noile ghiduri.


A. Selecţia şi formarea profesională 
Selecţia şi formarea profesională a judecătorilor de presă variază foarte mult, deşi anumite modele reies din răspunsurile la chestionar şi anumite calităţi de bază pot fi găsite, astfel cum sunt enumerate mai jos.

1. Responsabilitatea pentru selectarea judecătorilor de presă ar trebui să aparţină unui judecător sau judecători cu experienţă. La nivel naţional, acest lucru ar trebui să implice aprobarea preşedintelui Curţii Supreme (chief justice), iar la nivel regional şi local acest lucru ar trebui să implice aprobarea preşedintelui instanţei sau a judecătorului cu experienţă/senior.

2. formarea pare a fi destul de limitată dar un minim de instruire privind mass-media ar fi de câteva zile pe an şi acest lucru ar trebui să includă şi contactul şi formarea cu jurnaliştii.
3. este importantă selectarea unui judecător cu profilul şi abilităţile corespunzătoare. Există îngrijorarea că judecătorii care nu au calităţile corespunzătoare sau judecătorii pensionaţi implicaţi în relaţia cu mass-media sunt nepotriviţi şi pot aduce prejudicii. Într-adevăr, există şi punctul de vedere puternic susţinut că cel mai bun judecător de presă este unul voluntar care nu este remunerat suplimentar pentru activitatea desfăşurată în calitate de judecător de presă.
4. judecătorul de presă ar trebui să fie, în general, un judecător de la acelaşi nivel ca şi judecătorii în numele cărora vorbeşte. De asemenea, este important ca judecătorul de presă să aibă cunoştinţele juridice necesare în cazul în care se ocupă de o hotărâre sau decizie dintr-o jurisdicţie specială.

5. se remarcă faptul că, exceptând Polonia, toţi judecători de presă nu sunt plătiţi în plus pentru activitatea îndeplinită. Această activitate este o atribuţie de serviciu şi este folosit timpul legal de lucru pentru a trata problemele legate de presă şi mass-media. Este important ca judecătorului de presă să îi fie acordat timpul şi sprijinul necesar pentru îndeplinirea rolului care, în anumite circumstanţe, poate fi foarte solicitant ca timp şi energie.

	În Anglia şi Ţara Galilor judecătorii de presă sunt pregătiţi profesional de un consultant media. Această formare este realizată anual. Activitatea de formare include petrecerea unei zile în cadrul unei televiziuni naţionale şi a unui studio radio. Judecătorilor le este prezentat un scenariu cu privire la care sunt intervievaţi, urmând ca apoi interviul să fie re-ascultat şi analizat. Sunt folosite diferite forme de intervievare cum ar fi scurte interviuri telefonice înregistrate şi interviurile mai tradiţionale, realizate în studio.


B. Atribuţiile şi rolul judecătorului de presă 
Scopul principal al unui judecător de presă este acela de a furniza informaţii presei, de a explica şi informa presa cu privire la deciziile şi procedurile judiciare. În unele state judecătorul de presă va încerca să explice anumite decizii şi cauze. În alte state acest lucru este interzis în mod expres şi nici un judecător nu are voie să vorbească public despre hotărârile altor judecători – cu excepţia cazului în care se află în cadrul unei şedinţe de judecată într-o instanţă de apel în care este pusă în discuţie respectiva hotărâre.

La nivel naţional, rolul judecătorului de presă poate include o explicare generală a legislaţiei existente, a efectelor şi consecinţele acesteia pentru public. Nu se consideră că rolul unui judecător de presă naţional ar trebui să implice critica directă a legilor şi codurile adoptate sau create de către legiuitor, deşi judecătorul de presă ar putea sublinia consecinţele unei astfel de legislaţii.

La nivel local, rolul judecătorilor de presă este văzut ca având importanţă în contactul cu presa şi mass-media locală şi de a fi un punct de informare pentru aceştia. În timp ce aceasta poate include o trimitere la deciziile locale, cum ar fi verdictele şi pedepsele în cauzele penale, judecătorul de presă ar putea explica deciziile şi nu ar trebui să le critice. În toate cazurile, este de aşteptat ca hotărârea judecătorească să conţină, în propriile cuvinte ale judecătorului, o explicaţie completă şi motivele deciziei iar judecătorul de presă ​​poate să nu facă nimic altceva decât să repete şi să accentueze aceste lucruri.

La toate nivelurile, o mare parte din munca unui judecător de presă este văzută ca una de informare şi explicare la un nivel de bază. Temele includ prezumţia de nevinovăţie în cauzele penale, sarcina şi standardele probei în toate cazurile. De asemenea, pot fi incluse şi explicaţii simple privind rolul judecătorului, ierarhia instanţelor judecătoreşti şi a sistemului judiciar, diferitele jurisdicţii ale instanţelor, implicarea publicului în justiţie, cum ar fi calitatea de martor sau activitatea în calitate de jurat, magistrat sau judecător laic, procedurile judiciare şi lista de şedinţă.

2.2
RECOMANDĂRI 
1. toate statele ar trebui să dezvolte şi să utilizeze un sistem de purtători de cuvânt în forma judecătorilor de presă şi consilierilor de comunicare care să aibă cunoştinţe solide despre sistemul judiciar, modul de informare a publicului într-un limbaj accesibil şi care să aibă abilităţi sociale şi media.

2. judecătorii de presă şi consilieri de comunicare ar trebui să funcţioneze atât la nivel naţional, cât şi la nivel local şi, în unele ţări, regional. Aceşti judecători de presă ar trebui să funcţioneze la o instanţă de un anumit nivel şi într-o jurisdicţie care este relevantă pentru investigaţia de presă în cauză.

3. judecătorul de presă ar trebui să fie numit de către preşedintele instanţei în cauză sau al zonei  în care judecătorul de presă funcţionează - şi judecătorul de presă ar trebui să răspundă în faţa celui care l-a numit. 
4.  ar trebui să existe linii directoare de bază cu privire la funcţiile şi rolul unui judecător de presă, inclusiv cu privire la iniţiativa cui ar trebui să acţioneze acesta, precum şi orice sistem de coordonare a unei astfel de acţiuni. Relaţia dintre judecători de presă, ofiţerii de presă şi consilierii de comunicare poate fi definită în aceste ghiduri. Ghidurile ar trebui să ia în considerare, de asemenea, codurile de presă naţionale, standardele naţionale ale eticii judiciare.
5. ar trebui să fie disponibile activităţi de formare profesională pentru a ajuta judecătorul de presă în desfăşurarea activităţii. De asemenea, ar trebui să existe şi sprijinul deplin al ofiţerului de presă sau al consilierului de comunicare.

6. Se sugerează ca judecătorul de presă să aibă următoarele atribuţii şi responsabilităţi:

a. să informeze şi să instruiască presa cu privire la lege şi procedură;

b. să explice publicului natura şi efectele sentinţelor şi deciziilor - acest lucru poate include, de asemenea, implicarea în educaţie juridică a elementelor de bază ale dreptului constituţional şi substanţial;

c. să promoveze interesul justiţiei în asigurarea transparenţei şi înţelegerii sistemului judiciar de către public;

d. să lucreze cu ofiţerii de presă şi consilierii de comunicare în exercitarea funcţiilor şi să monitorizeze contactul cu presa şi mass-media;

e. să urmărească şi să reacţioneze prin intermediul website-urilor şi a altor mijloace social media;

f. să dezvolte contacte cu mass-media, precum şi organismele profesionale adecvate, specialişti şi instituţii academice.

3. ÎNREGISTRĂRILE AUDIO VIDEO ÎN SĂLILE DE JUDECĂTĂ ŞI UTILIZAREA SOCIAL MEDIA
3.1 EVOLUŢIILE EUROPENE ACTUALE
A. Înregistrările audiovizuale în sălile de judecată 
Legislaţia şi cultura variază mult în statele europene în ceea ce priveşte înregistrările audiovizuale în sălile de judecată.

În unele state, cum ar fi Austria, Bulgaria, Anglia şi Ţara Galilor, Irlanda si Turcia este absolut, sau mai mult sau mai puţin, interzis să realizezi înregistrări audio video pentru uz privat sau pentru transmisie. În Austria este interzisă şi transmisia din afara sălii de judecată (dar din cadrul instanţei) dar preşedintele poate acorda permisiunea în cauze individuale.

În Lituania, transmisia din cadrul  instanţei este interzisă, dar părţile pot înregistra şedinţa pentru uzul propriu. Curtea Supremă din Anglia şi Ţara Galilor îşi difuzează şedinţele, altfel nu este permis acest lucru. În alte ţări, precum Belgia, Danemarca, Portugalia, Polonia, Ungaria şi Norvegia înregistrarea audio video nu este permisă, dar judecătorul poate face excepţii. Acest lucru poate fi permis, de exemplu, în cauzele de mare interes pentru public. În unele state există o diferenţă între posibilităţile de a înregistra cauzele civile şi pe cele penale. Este mai des întâlnită posibilitatea de  înregistrarea a cauzelor penale, dar există şi excepţii. În Norvegia, înregistrarea este în general permisă în cauzele civile, dar nu în cauzele penale.

În alte state înregistrarea audio video este permisă în anumite limite. Aceasta este situaţia, de exemplu, în Italia, Olanda, România şi Spania. Asemenea limite pot privi partea şedinţei de judecată sau tipul de cauză.

 În Olanda înregistrarea este permisă la deschiderea şedinţei, inclusiv citirea capetelor de acuzare, pledoariile finale şi pronunţarea sentinţei. Pentru alte părţi ale audierilor, permisiunea de a înregistra este decisă de către judecător. În România înregistrările audio video sunt permise în afara sălii de judecată şi ar putea fi permise pentru primele minute ale unei cauze. În Spania televiziunea a transmis din instanţe de 25 de ani. Cu toate acestea, în unele cazuri, preşedintele instanţei poate decide să permită prezenţa camerelor de televiziune doar în primele zece până la cincisprezece minute ale procesului. Înregistrarea nu este permisă pentru declaraţia minorilor, victime ale infracţiunilor sexuale şi a martorilor protejaţi.

 În Suedia, înregistrarea audio  este în general permisă în şedinţele publice, în timp ce doar înregistrarea video este interzisă cu excepţia cazului în care se prevede expres altfel. În Italia cauzele Consiliul Superior sunt difuzate prin radio. Înregistrarea pentru difuzare  este efectuată în toate ţările, cu câteva excepţii, de către mass-media.

Transmisia în direct (live) din cadrul sălilor de judecată este posibilă în state precum Belgia, Danemarca, Lituania, Norvegia, Polonia şi Spania. În unele ţări, nu este permisă difuzarea informaţiilor cu caracter personal (de exemplu numele inculpatului). În aceste cazuri filmarea este editată şi difuzată cu o întârziere. Atunci când înregistrarea audio video în direct este permisă, aproape întotdeauna filmarea se face de către mass-media, dar există şi unele excepţii. În mai multe state sistemul judiciar înregistrează şedinţelor de judecată în scopul utilizării de către grefa instanţei. Curtea Supremă şi Audienţa Naţională a Spaniei şi Curtea Supremă din Anglia şi Ţara Galilor realizează ele însele înregistrarea. Aceasta este, de asemenea, chestiune ce ţine de resurse şi competenţă. Cele mai multe state nu considerată ca fiind posibilă finanţarea şi administrarea unei astfel de soluţii. 
	Curtea Supremă a Regatului Unit deţine un flux de televiziune. Astfel, toate procedurile şi pronunţarea hotărârilor sunt televizate. Curtea Supremă analizează doar motive de drept juridice şi se ocupă doar de  cauze de importanţă naţională şi constituţională. Există foarte puţină spontaneitatea în aceste proceduri, astfel încât nu este nevoie de un nivel ridicat de control editorial şi audienţa este foarte scăzută.


B. Telefoanele mobile 
În general, răspunsurile la acest studiu nu fac distincţie (dacă aceasta există), între folosirea telefonului mobil de către jurnalişti şi membri ai publicului. În majoritatea ţărilor europene, utilizarea telefoanelor mobile în sălile de judecată este interzisă într-o anumită măsură. Telefoanele mobile sunt interzise în Bulgaria, Danemarca, Anglia şi Ţara Galilor, Ungaria, Irlanda, Norvegia, Portugalia, România şi Turcia.
Telefoanele mobile sunt absolut interzise în Bulgaria, România, Spania şi Portugalia. În Norvegia nu există reglementări specifice cu privire la utilizarea telefoanelor mobile. Cu toate acestea, normele generale care interzic tulburarea şedinţei de judecată, menţinerea solemnităţii şedinţei şi prevenirea întreruperii procedurilor judiciare ar părea să se aplice în mod egal şi telefoanelor mobile, la fel ca oricărei alte forme de tulburare. În Danemarca, nu este interzisă aducerea unui telefon mobil într-o sală de judecată. Totuşi, o persoană poate fi obligată să renunţe la utilizarea unui astfel de dispozitiv în cazul în care judecătorul devine conştient de utilizarea acestuia în sala de judecată. O situaţie similară există în Belgia şi Austria.

În Turcia, de obicei, este emis un avertisment în cazul unei persoane care se angaja în activităţi care afectează procedurile procesului şi se pare că folosirea telefonului mobil se încadrează în această categorie. Dacă o persoană continuă să sfideze avertismentul instanţei, aceasta poate fi eliminată din sala de judecată.

 În Anglia şi Ţara Galilor, folosirea unui telefon mobil în instanţă constituie infracţiune, în timp ce în Irlanda sfidarea instanţei poate consta şi în interferenţele cauzate de utilizarea de telefoane mobile, dar o interdicţie privind utilizarea telefoanelor mobile nu este prevăzută în legislaţie. Interesant este faptul că, în Austria, Irlanda şi Slovenia, judecătorul este investit cu atribuţia de control a procedurilor pe parcursul procesului, în timp ce în Spania, de exemplu, un astfel de comportament este reglementat prin ordin al preşedintelui secţiei din respectiva instanţă.

Telefoanele mobile nu sunt interzise în Ungaria, Italia, Lituania şi Olanda.

 În timp ce telefoanele mobile nu sunt interzise în Ungaria, o astfel de utilizare fiind rară, orice dispozitive fotografice sau audio vizuale (care, având în vedere tehnologiile în curs de dezvoltare ar putea include, fără îndoială, şi telefoanele inteligente, etc.) care perturbă şedinţa de judecată pot fi restricţionate de către judecător. Cu toate acestea, instrumentele externe de comunicare, inclusiv dar nu limitate la laptop-uri cu conexiune la internet, nu sunt interzise în Ungaria.

Utilizarea telefoanelor mobile este permisă în Italia. Cu toate acestea, în cazul în care instanţa este perturbată de o persoană, acea persoană poate fi eliminată din sala de judecată.

În Lituania, telefoanele mobile pot fi utilizate de către părţile participante în cauză în scopul înregistrării audio. Cu toate acestea, înregistrarea video nu este permisă. Se pare că nu există dispoziţii cu privire la utilizarea lor pentru e-mail sau pentru social media, fie de către jurnalişti sau de către persoane private. În cele din urmă, în Olanda este permisă utilizarea telefonului mobil în sălile de judecată. Totuşi, realizarea de fotografii cu telefonul mobil este interzisă şi există prevederi în vigoare care permit poliţiştilor să confişte telefoanele şi să elimine imaginile realizate în aceste circumstanţe. Se observă că în Olanda această regulă face în continuare obiectul unei excepţii, utilizarea telefoanelor mobile fiind interzisă în cadrul celor două săli de judecată extrem de securizate  din Rotterdam şi Amsterdam.

În majoritatea ţărilor europene nu există dispoziţii specifice care să reglementeze utilizarea social media, cum ar fi Twitter, în sala de judecată. Cu toate acestea, în decembrie 2011, Lord Chief Justice din Anglia şi Ţara Galilor a emis linii directoare care să permită o astfel de utilizare de către jurnalişti. Ca rezultat, jurnaliştii nu mai trebuie să se adreseze instanţei pentru a li se permite utilizarea twitter şi trimiterea mesajelor sau a mail-uri din cadrul sălilor de judecată. 

Raportarea în timp real din sala de judecată cu ajutorul telefoanelor mobile - de către mass-media şi publicul larg - este o provocare în mai multe ţări având în vedere faptul că vizitatorii folosesc tot mai mult telefoanele mobile pentru a comunica direct din sala de judecată. În alte ţări, telefoanele mobile sunt rar utilizate în acest scop (Ungaria, Irlanda).

Intimitatea inculpatului, martorilor şi juraţilor poate fi încălcată prin utilizarea telefoanelor mobile pentru raportarea în timp real din timpul şedinţei de judecată.

Jurnaliştilor le este permis, de obicei, să aducă şi să folosească calculatorul propriu în sala de judecată. În unele state (Danemarca, Austria, Italia, Olanda, România, Turcia), telefoanele mobile sunt permise în sălile de judecată, dar nu este permisă utilizarea acestora în timpul şedinţei de judecată pentru înregistrare, raportare, fotografiere sau în alte scopuri - acest lucru fiind valabil atât pentru mass-media cât şi pentru publicul larg. În aceste cazuri, nu există reglementări specifice. Judecătorul reglementează această chestiune şi, de obicei, solicită ca toată lumea să nu utilizeze telefoanele mobile şi va reacţiona în cazul în care cineva foloseşte telefonul mobil.

În Danemarca şi Norvegia, unele mass-media de imprimare de ştiri nu direct de pe computerul lor de raportare (de raportare doar în scris).

C.
Utilizarea social media de către sistemul judiciar
Media socială oferă sistemului judiciar oportunitatea de a interacţiona cu publicul în modalităţi noi, care promovează transparenţa, interactivitate şi colaborare. Societatea foloseşte instrumentele mediei sociale diferit faţă de mass-media tradiţională, ceea ce înseamnă că strategiile de comunicare existente au devenit depăşite. Obiectivul comun al mass-mediei sociale este de a maximiza accesibilitatea utilizatorului şi auto-publicarea printr-o varietate de formate diferite. Mass-media socială poate lua multe forme: networking social şi profesional (Facebook, LinkedIn), blogging-ul (web log), micro-blogging (Twitter), wiki (Wikipedia), social bookmarking (Digg), video sharing (YouTube), grupuri de discuţii online etc.
Media socială şi instanţele sunt practic destul de diferite:

1) media socială este descentralizată şi multidirecţională în timp ce instanţele sunt instituţionale şi unidirecţionale; 
2) media socială este personală şi intimă in timp ce instanţele sunt autoritare şi independente;
3) media socială este multimedia, incorporează video şi imagini statice, audio şi text, în timp ce instanţele folosesc în cea mai mare parte textul.
În unele state sistemul judiciar a început să folosească media socială. În Danemarca şi Norvegia, unele instanţe au început să utilizeze Facebook şi Twitter. Acesta a fost un canal util pentru instanţa districtuală din Oslo pentru a informa mass-media internaţionala despre cazul de teroare din Oslo. De asemenea, Consiliile judiciare şi  Administraţiile Instanţelor au început să utilizeze media socială, de exemplu, în Lituania, Norvegia, Spania şi Turcia.

	Administraţia instanţelor din Norvegiană a început să folosească Facebook, Twitter, Flickr şi a formulat ghiduri de utilizare a mass-mediei sociale. Contul de Twitter este folosit pentru a furniza informaţii despre noutăţi, comunicate de presă, informaţii practice în cazurile de interes pentru mass-media, retransmiterea informaţiilor de la instanţe. Administraţia norvegiană a instanţelor şi unele instanţe, utilizează Twitter pentru a comunica cu mass-media şi sectorul juridic, acestea fiind grupurile ţintă principale, dar şi cu publicul în general. Tweet-urile şi informaţii postate sunt destul de des redirecţionate de persoanele care urmăresc pagina Administraţiei norvegiene a instanţelor către proprii utilizatori. A fost folosit pro-activ pentru a obţine publicitate privind problemele legate de sistemul judiciar dar şi pentru a ghida publicul cu opinii greşit înţelese. Administraţia norvegiană a instanţelor a încărcat imagini care pot fi folosite de către mass-media pentru a ilustra articolele despre instanţele judecătoreşti într-o manieră care sprijină încrederea publică.  De asemenea, Administraţia norvegiană a instanţelor a postat imagini cu persoanele din cadrul sistemului judiciar, care sunt intervievate din timp în timp. Un exemplu interesant este "Dommerbloggen" (Blogul judecătorului), în care un judecător utilizează  blogg-ul pentru a vorbi despre cum este să fii judecător, dileme sau practica judiciară care este în dezbatere în societate. Oamenii pot lăsa comentarii şi judecătorul răspunde adesea şi explică modul în care merg lucrurile. Necesită ceva timp pentru întreţinere dar contribuie foarte mult la cunoştinţele despre sistemul judiciar.

	


Utilizarea individuală a mediei sociale de către judecători şi personalul instanţelor în viaţa lor privată este acum destul de larg răspândită în majoritatea statelor. Desigur, nu putem interzice judecătorilor şi personalului instanţelor judecătoreşti să folosească media socială în viaţa lor privată, atunci când utilizarea se referă la chestiuni private, o astfel de utilizare intrând sub incidenţa dreptului la libertatea de exprimare. Cu toate acestea, importanţa rolului jucat de către judecători şi personalul instanţelor presupune, în mod necesar, limite ale conţinutului.

3.2
RECOMANDĂRI 
A. Înregistrările audio video în sala de judecată 
Recunoscând diferenţele mari între legislaţia şi cultura din ţările europene, nu este posibil de a avea la acest moment o viziune comună privind înregistrările audio şi video în instanţele de judecată. În unele ţări, aceste înregistrări sunt complet interzise şi în alte ţări acest lucru este permisă. Cu toate acestea, încă este de dorit reducerea diferenţelor dintre sistemele judiciare europene în privinţa acestor chestiuni.
1. Atunci când se permite înregistrarea video ar trebui să fie luate măsuri speciale pentru a proteja non-profesioniştii, cum ar fi suspecţii, martorii, judecătorii laici şi juraţii de a fi filmaţi. În unele ţări există o practică generală pentru a împiedica filmarea acestora. În cazul în care sunt prevăzute excepţii de la aceasta, este important ca non-profesionişti să îşi exprime acordul şi chiar dacă fac asta judecătorul va considera în mod independent dacă o astfel de înregistrare/difuziune este potrivită.

2. În cazul în care legislaţia permite înregistrarea video nu este nevoie de un drept de veto pentru părţile profesioniste, cum ar fi judecătorii, procurorii şi avocaţii. Cu toate acestea, este o practică bună să li se permită să spună ce au de spus înainte ca instanţă să ia o decizie. Dacă înregistrarea este în general permisă, iar judecătorul refuză o astfel de înregistrare, decizia trebuie motivată.
3. Dacă, în principiu, înregistrarea este permisă dar instanţa poate face excepţii, constituie o bună practică ascultarea opiniei mass-media înainte ca instanţa să ia o decizie în acest sens.

4. Când înregistrarea audio video este permisă este recomandată utilizarea camerelor comandate de la distanţă sau să nu fie prea multe în sala de judecată.
5. În cauzele importante este recomandabil să se rezolve problemele înainte de începerea şedinţei de judecată. Acest lucru poate fi realizat prin organizarea unei întâlniri între reprezentanţii instanţelor şi ai mass-mediei pentru a discuta despre aranjamentele practice cu privire la înregistrarea audio si video (autobuze pentru conexiune prin satelit, părţi ale şedinţei care pot fi filmate, numărul de camere permise).

6. de obicei, nu ar trebui să fie permisă transmisia în direct, ci cu o întârziere sau un buton de control, astfel încât orice informaţie care nu este pentru emisie să poată fi tăiată de la difuzare înainte de a fi transmisă.
7. Este de dorit să existe ghiduri cuprinzătoare şi precise privind înregistrările audio video în fiecare ţară.
 
8. Unele întrebări încă trebuie să fie rezolvate prin evaluarea unui judecător. Acest lucru ar putea fi cea mai bună soluţie în cazurile în care există un interes public sau principal considerabil. 
B. Telefoanele mobile 
9. În cazul în care este permis să fie aduse telefoane mobile în instanţă, acestea ar trebui să fie oprite sau puse în modul silenţios pentru a se asigura întreruperi minime în instanţa de judecată. În plus, este clar că în reglementarea folosirii telefoanelor inteligente si a altor dispozitive de comunicare, trebuie emise linii directoare stricte privind permiterea utilizării acestora şi procedura în cazul încălcării acestor reguli.

C. Social Media  

10. Media socială poate fi utilizată de către instanţele judecătoreşti sau de organele judiciare în comunicare. Este recomandat să fie dezvoltată o strategie, inclusiv grupurile-ţintă şi obiectivele pentru utilizarea fiecărui mijloc media social. Această strategie ar trebui să includă şi să definească: grupurile ţintă pentru fiecare mijloc media social, scopurile fiecărui mijloc social media, modul în care media ar trebui să fie monitorizată şi cine are responsabilitatea de a face acest lucru. Dar, de asemenea, strategia ar trebui să includă şi modul de utilizare pro-activă a social media. Acest lucru poate fi atins prin crearea de legături către pagini sau articole care ne plac, prin crearea de albume foto şi video, prin postarea de mesaje relevante, care adăuga valoare prin furnizarea de perspective unice, individuale al ceea ce se întâmplă. Toate aceste postări trebuie să fie semnificative şi să aibă comentarii respectuoase de informare, educare şi implicare a cetăţenilor. Nu este recomandată doar republicarea unor comunicate de presă pe social media.

11. Judecătorii individuali care folosesc social media trebuie să recunoască codurile etice generale şi o încălcare a acestor coduri trebuie să fie tratată prin acţiunile disciplinare ordinare. Se recomandă utilizarea celor mai complexe setări de confidenţialitate.
4.
PUBLICAREA HOTĂRÂRILOR JUDECĂTOREŞTI PE INTERNET

4.1
EVOLUŢIILE EUROPENE ACTUALE
Toate ţările chestionate publică hotărârile pe internet. Cu toate acestea, există trei moduri diferite în care acestea sunt publicate. În unele ţări sistemul judiciar nu are propriul site şi, prin urmare, deciziile sunt publicate pe site-urile de stat ale ministerelor. În alte ţări există un sistem privat în care deciziile sunt publicate pe site-urile umor edituri private. Accesul la aceste site-uri este contra cost. O a treia şi cea mai comună modalitate este publicarea hotărârilor pe un site al sistemului judiciar şi această bază de date este disponibilă gratuit  pentru profesionişti şi public.

Este importantă accentuarea independenţei sistemului judiciar. Pentru a sublinia această poziţie independentă a sistemului judiciar, website-ul ar trebui să fie în responsabilitatea Consiliului Judiciar, Administraţia instanţelor sau a instanţelor judecătoreşti. Hotărârile judecătoreşti ar trebui să fie publicate pe web site-ul sistemului judiciar şi nu –cum este în unele ţări- pe site-urile web ale guvernului sau firmelor private.  

Pe lângă site-ul general al sistemului judiciar, fiecare instanţă poate dezvolta propriul site în cadrul unei secţiuni a acestui site. Aceste site-uri ar trebui să conţină informaţii pentru profesionişti, presă şi publicul larg. Pentru a spori transparenţa şi uniformitatea sistemului judiciar este recomandabilă furnizarea aceloraşi informaţii prin fiecare site şi de a dezvoltarea unui format general care structurează conţinutul în acelaşi mod. Aceste site-uri ar trebui să conţină cel puţin:
· Informaţii generale despre instanţe şi serviciile oferite;

· Informaţii practice pentru justiţiabili;

· Listele cauzelor care urmează;

· Informaţii privind obligaţiile participării ca jurat;

· Regulile instanţei;

· Comunicate de presă;

· Rezumatele hotărârilor judecătoreşti;

· Formulare (cu posibilitatea de descărcare);

· Posibilităţi de carieră.

Deoarece sistemul judiciar trebuie să fie transparent, hotărârile judecătoreşti ar trebui să fie puse la dispoziţia publicului larg. Prin urmare, website-ul sistemului judiciar ar trebui să conţină o bază de date a hotărârilor judecătoreşti care să fie accesibilă gratuit pentru public. Hotărârile judecătoreşti ar trebui să fie publicate pentru profesionişti, precum şi pentru public. Primul grup este interesat în special de hotărârile care sunt interesante din punct de vedere juridic. Presa şi publicul sunt interesaţi mai ales de cazurile de mare anvergură. Această bază de date ar trebui să conţină o funcţie de "căutare" folosind cuvinte cheie şi un indice de uşor de utilizat. Este de dorit publicarea a cât mai multor hotărâri. De asemenea, este de preferat adnotarea deciziilor. Dacă decizia este publicată pentru public şi presă, este importantă publicare unui rezumat care explică decizia într-un limbaj simplu. Acestea ar trebui să fie publicate simultan cu hotărârile. Rezumatele ar trebui să fie anonimizate in cea mai mare parte. Există câteva întrebări cu privire la natura juridică a rezumatelor. În cazul în care este publicat de către instanţa de judecată, aceasta poate fi interpretat ca o hotărâre oficială. Dar în practică nicio ţară nu a întâmpinat probleme cu aceste rezumate. 

	În Polonia, instanţele sunt obligate să aibă site-uri proprii. În fiecare an, un număr tot mai mare de instanţe participă la un concurs special "e-instanţele judecătoreşti într-un mod polonez" organizat de ziarul Rzeczpospolita, fundaţia Forumul de Dezvoltare al cetăţenilor, precum şi filiala poloneză a Fundaţiei Helsinki pentru Drepturile Omului. Câştigătorilor li se acordă un premiu special din partea ministrului justiţiei. Scopul acestui concurs este promovarea celor mai bune practici în acest domeniu (cu accent pe accesul online la hotărârile fiecărei instanţe), îmbunătăţirea contactului instanţelor cu societatea şi mass-media (de asemenea, prin testarea promptitudinii şi reacţiei adecvate din partea personalului instanţelor la mesajele prin e-mail). Clasamentul de anul trecut este accesibil (în poloneză)  online: http://www.rzeczpospolita.pl/pliki/prawo/pdf/ranking_e-sady_2011.pdf . Un efect al acestui concurs este faptul că instanţele care au menţinut nivelul din ultimul an au scăzut în clasament ca urmare a faptului că multe instanţe au făcut progrese şi le-au surclasat.


A. Anonimizarea hotărârilor 
În aproape toate statele chestionate se obişnuieşte anonimizarea deciziilor înainte de a fi publicate pe internet. Numai în Anglia şi Ţara Galilor toate numele şi locurile sunt publicate. În unele ţări, cauzele mici, obişnuite civile sunt publicate cu numele părţilor. Există diferite mijloace de anonimizare a numelor. În unele ţări sunt publicate iniţialele, în alte ţări doar litere (partea A, partea B etc.). În diseminarea hotărârilor judecătoreşti este importantă protejarea intimităţii persoanelor interesate, în special părţile neprofesioniste, cum ar fi inculpaţii şi martorii în cauzele penale şi părţile în cauzele civile şi administrative. Prin urmare, este esenţial să fie excluse numele şi alte informaţii cu caracter personal care dezvăluie identitatea persoanelor implicate
. Sistemul judiciar ar trebui să elaboreze linii directoare privind anonimizarea hotărârilor judecătoreşti (care nume, date şi în ce mod). Aceste ghiduri ar trebui să fie accesibile publicului şi publicate pe website-ul sistemului judiciar. Este recomandată dezvoltarea unui instrument IT pentru acest scop.
B. Selecţia 
Toate statele chestionate recunosc că nu sunt publicate toate deciziile. Cele mai multe dintre ţări publică pe internet toate deciziile Curţii Supreme şi o selecţie de decizii ale instanţelor superioare şi doar o mică parte dintre state publică a hotărârilor instanţelor de prim grad.

De asemenea, există ţări care publică hotărârile instanţelor de prim grad deşi acestea nu au devenit definitive, părţile declarând apel. Scopul principal al acestui demers este informarea publicului.

Se recomandă ca cel puţin toate deciziile Curţii Supreme şi ale instanţelor superioare să fie accesibile prin intermediul internetului. Având în vedere numărul mare al tuturor hotărârilor judecătoreşti, celelalte instanţe judecătoreşti pot publica o selecţie de hotărâri importante. Caracterul definitiv/irevocabil al hotărârii nu este o condiţie necesară pentru publicarea acesteia, dar pentru public trebuie să fie clar dacă decizia este definitivă sau nu.

Selecţia hotărârilor pentru internet diferă de la o ţară la alta. Uneori, judecătorul sau grefierul oferă decizia de publicare. În unele ţări, instanţele desemnează un comitet de judecători care fac selecţia. Unele ţări au elaborat criterii de selecţie, dar acestea sunt considerate foarte generale. În unele ţări, din timp în timp o discuţie este începută de presă sau de universităţi în sensul că toate hotărârile ar trebui să fie publicate în scopuri de cercetare.
Pentru a asigura că toate hotărârile importante şi interesante sunt accesibile publicului se sugerează ca fiecare instanţă să numească o comisie specială de judecători care să decidă cu privire la deciziile care ar trebui să fie publicate.

În general, deciziile care îndeplinesc următoarele criterii ar trebui să fie făcute publice:

· media este interesată de decizie;

· decizia este de importanţă general pentru societate;

· decizia poate influenţa interpretarea legii sau a altor reglementări;

· există interes pentru un grup de persoane;

· decizia este important pentru presa specializată pe justiţie şi drept.
Criteriile pe baza cărora se face selecţia ar trebui să fie accesibile gratuit publicului şi publicate pe website-ul sistemului judiciar. 

4.2
RECOMANDĂRI 
1. Sistemul judiciar din fiecare ţară ar trebui să aibă un site web, în responsabilitatea Consiliului Judiciar sau a Administraţie  instanţelor. Hotărârile judecătoreşti ar trebui să fie publicate pe site-ul web al sistemului judiciar.
2. Fiecare instanţă ar trebui să aibă propriul site în cadrul website-ului sistemului judiciar. Aceste website-uri ar trebui să conţină informaţii pentru profesionişti, presă şi public. 

3. Website-ul sistemului judiciar ar trebui să conţină o bază de date cu hotărâri judecătoreşti care să fie accesibilă în mod gratuit publicului. Această bază de date ar trebui să conţină o facilitate de căutare după cuvinte cheie.

4. Toate hotărârile care sunt cuprinse în baza de date ar trebui publicate integral şi însoţite de un scurt rezumat pentru referinţa rapidă.

5. Toate hotărârile Curţii Supreme şi ale instanţelor superioare ar trebui să fie accesibile pe internet. Celelalte instanţe ar trebui să publice doar selecţii de hotărâri. Criteriile pe baza cărora se face selecţia ar trebui să fie accesibile gratuit şi publicate pe site-ul sistemului judiciar. Se recomandă publicarea deciziilor care îndeplinesc următoarele criterii:
a. media este interesată de decizie;

b. decizia este de importanţă general pentru societate;

c. decizia poate influenţa interpretarea legii sau a altor reglementări;

d. există interes pentru un anumit grup de persoane;

e. decizia este important pentru presa specializată pe justiţie şi drept.

6. Pentru a proteja intimitatea părţilor din proces care nu sunt profesionişti ai dreptului, hotărârile ar trebui anonimizate.
7. Se recomandă ca pentru cauzele foarte importante să fie publicat pe internet şi un rezumat al hotărârii, elaborat într-un limbaj accesibil publicului larg. 

8. În cauzele importante se recomandă transmiterea unui exemplar printat al deciziei instanţei imediat după pronunţare.
5. GHIDURILE DE PRESĂ

5.1
EVOLUŢIILE EUROPENE ACTUALE 
În unele dintre statele chestionate (Belgia, Olanda, Austria, Ungaria, Bulgaria, Lituania, Norvegia, România, Spania, Turcia) există o formă de reglementare (numite uneori ghiduri de presă sau protocoale de comunicare) a relaţiilor dintre puterea judecătorească şi mass-media. În unele ţări, aceste relaţii sunt reglementate prin lege (de exemplu, Administraţia daneză prin Legea Justiţiei).
Aproape fiecare ţară chestionată a exprimat nevoia unui set de linii directoare pentru presă care să reglementeze relaţia dintre sistemul judiciar şi mass-media. Unele ţări rămân reticente faţă de mass-media atunci când vine vorba de a oferi informaţii legate de o cauză.

Ghidurile de presă ar putea clarifica ceea ce presa poate aştepta de la personalul instanţelor şi modul în care instanţele ar trebui să informeze presa înainte, în timpul şi după procedurile judiciare. De asemenea, ar trebui să reglementeze o serie de aspecte practice.

Majoritatea membrilor chestionaţi cred că ghidurile de presă ar trebui să funcţioneze atât pentru purtătorii de cuvânt (atribuţiile şi rolul acestora) cât şi pentru mass-media (rolul şi modalităţile de conduită în instanţe şi sălile de judecată).
Ghidurile de presă ar permite judecătorilor şi procurorilor să-şi cunoască rolurile şi limitele de comunicare, iar jurnaliştii ar şti ce ar putea solicita şi aştepta din partea sistemului judiciar. Ghidurile de presă ar putea fi un instrument care ajută la promovarea scopului de a asigura informarea completă şi corectă a opiniei publice cu privire la problemele juridice prin prezentarea obiectivă şi imparţială a faptelor relevante.

Atât timp cât nu afectează  independenţa judiciară, ghidurile de presă ar trebui să aibă un efect intern obligatoriu pentru instanţele judecătoreşti şi judecători. Aceasta ar putea să aducă uniformitate în relaţiile cu presa şi să fie un bastion privind modul de acţiune în cazul unor întrebări specifice adresate de presă în cazuri individuale. Mai mult, ar putea clarifica jurnaliştilor cum este organizată legătura  dintre sistemul judiciar şi presă.
De asemenea, ar trebui să se facă o diferenţă între ghidurile de presă pentru instanţe şi parchete. Motivele pentru acest lucru sunt obiectivele diferite ale acestor organizaţii, precum şi momentele la care aceste organizaţii comunică cu publicul. Astfel, este mai bine să existe ghiduri
 de presă diferite, deşi în cazul în care aceste ghiduri de presă sunt separate ele ar trebui să facă referire unul la altul. Definirea ghidurilor de presă ar trebui să ia în considerare natura specifică a organismelor judiciare implicate şi stadiul actual al procedurilor pentru orice cauze care ar putea atrage interesul mass-media.

Ar trebui să ia în considerare, de exemplu, diferitele grade de confidenţialitate care există pe parcursul anchetei ancheta şi în timp ce cauza este în curs de judecată, plus diferitele roluri judiciare ale parchetului şi instanţei.
Parchetul ar trebui să fie responsabil de furnizarea de informaţii pe parcursul fazei de cercetare
 şi preluarea de către instanţă (de exemplu, judecătorii de presă) de la începutul fazei ulteriore a procesului până la pronunţarea hotărârii. Când vine vorba de executarea hotărârilor judecătoreşti, ar fi mai bine ca lucrurile să fie lăsate în seama purtătorilor de cuvânt ai parchetului (în funcţie de sistemul din diferite ţări - în unele ţări, această fază ar putea fi sub controlul autorităţilor de poliţie care, la rândul lor, ar fi supuse propriilor ghiduri de presă).

Ghidurile de presă ar trebui să fie parte a unui plan de strategie naţională, cu un ciclu de planificare şi raportare privind comunicarea cu mass-media şi a societatea. Ghidurile de presă ar trebui să fie implementate la nivel naţional, astfel încât judecătorii vor şti ce pot face şi când şi mass-media şi publicul vor cunoaşte ce fel de informaţii sunt comunicate şi când. Ghidurile de presă ar trebui să fie obligatorii şi văzute ca un rezumat al celor mai bune practici pentru judecătorii din toate instanţele din ţară, Consiliul judiciar şi Administraţia instanţelor.

Unele state consideră că ghidurile de presă ar putea fi implementate mai bine prin lege, cu prevederea unor sancţiuni în caz de încălcare. În Anglia şi Ţara Galilor există sfidarea puterii instanţei care poate permite instanţelor să reglementeze comportamentul presei dacă, de exemplu, aceasta încalcă un ordin judecătoresc care previne publicitatea într-o cauză sensibilă sau secretă.

Chestiunea privind posibilitatea de a prevedea sancţiuni în cazul încălcării ghidurilor s-a dovedit a fi foarte delicată, având în vedere principiul fundamental al libertăţii de exprimare. Dar ar putea exista sancţiuni specifice pentru încălcarea a ghidurilor în cadrul instanţei. În acest caz ar trebui să fie specificat şi subliniat în ghiduri. Ar fi o idee bună stabilirea unei liste de "sancţiuni" care ar putea fi aplicare de către colegiul de conducere al instanţei sau de judecător în sala de şedinţe în timpul procedurilor. Exemple de sancţiuni ar putea fi: retragerea temporară a acreditării, interzicerea temporară a informaţiilor, interzicerea temporară a accesului în sala de judecată (judecătorul care prezidează poate decide acest lucru în baza autorităţii sale în timpul şedinţei), interzicerea temporară a transmiterii unei copii a hotărârii judecătoreşti, sfidarea instanţei, pierderea încrederii şi, prin urmare, un acces mai greu la informaţii.
Sancţionarea oricărui comportament care nu se conformează ghidurilor de presă ar putea fi tratat la nivelurile disciplinare în cadrul categoriei profesionale specifice în cauză, prin depunerea unei plângeri împotriva persoanei respective (de exemplu, codul etic pentru jurnalişti).
Forma ghidurilor de presă ar trebui să fie văzută ca un protocol obligatoriu din punct de vedere moral care a fost realizat prin consultare tuturor părţilor (mass-media, judecătorii de presă, purtătorul de cuvânt al parchetului, reprezentanţi ai Baroului). Prin urmare, ghidurile de presă trebuie să fie clare şi de strictă interpretare. Un grup de experţi ar trebui să fie numit pentru a face un proiect. Pentru a formula principiile ghidurilor de presă, organele reprezentative ale categoriilor profesionale relevante - magistraţi, avocaţi şi jurnalişti - trebuie să se implice într-un mod care le înzestrează cu responsabilitate etică. Unele state văd acest lucru ca fiind o sarcină pentru Consiliile Judiciare şi Administraţie Instanţelor.
Conţinutul ghidurilor de presă ar trebui să includă:

· o trimitere la codurile etice ale sistemului judiciar şi mass-mediei şi, recomandările (europene) internaţionale;

·  explicarea rolului şi a modului de funcţionare a sistemului judiciar, diferitelor etape procedurale pentru toate tipurile de cauze şi rolul şi funcţia purtătorilor de cuvânt/judecătorilor de presă/ consilierilor de comunicare pentru fiecare etapă;

· interdicţiile legale şi normele de conduită pentru media în instanţe şi sălile de judecată, dar şi posibilităţile de a expune/nega/opune rapid faţă de ştirile sau declaraţii publicate în mass-media care sunt false, confuze sau periculos de vagi;

·  definiţia mass-mediei;

·  limitele furnizării de informaţii de către sistemul judiciar pe parcursul diferitelor etape ale unui cauze care actor din cadrul sistemului judiciar este responsabil cu privire la modul de comunicare cu mass-media;

·  dreptul mediei privind modul în care pot obţine informaţii şi ce informaţii;

·  ce reguli se aplică înregistrărilor audio video şi utilizarea telefoanelor mobile şi a mass-media sociale în săli de judecată şi instanţe;

· ghidurile de presă ar trebui să se facă o diferenţă între informaţiile pentru media şi public şi informaţiile pentru flash-uri de ştiri şi programe documentare;
Ghidurile de presă ar trebui să fie revizuite şi actualizate în mod regulat. Ar trebui să existe o platformă naţională pentru a face schimb de experienţă cu purtătorii de cuvânt şi reprezentanţii mass-media. O consultare reciprocă periodică în scopul actualizării aşteptărilor anterioare pentru a se adapta oricăror cerinţe noi, care ar putea apărea, precum şi al verificării rezultatelor acordurilor anterioare în vederea aplicării experienţei practice pentru a îmbunătăţi capacitatea lor de a reglementa problema, astfel încât să-şi  rafineze treptat utilitatea în răspuns la dezvoltarea neobosită a noi instrumente de comunicare.

Un sondaj în rândul judecătorilor, judecătorilor de presă şi ofiţerilor de informare publică din cadrul  instanţelor şi jurnaliştilor ar putea fi o modalitate de a conduce la ajustarea acestor ghiduri. De asemenea, conferinţe cu toate părţile interesate ar putea avea loc la intervale rezonabile, precum şi la nivel internaţional.

Ar constitui un real avantaj stabilirea unei reţele a judecătorilor de presă şi a ofiţerilor de presă/consilierilor de comunicare la nivel naţional şi european, care să coordoneze revizuirea ghidurilor astfel încât acestea să fie actualizate în mod regulat. Mai mult, ar putea fi foarte utilă pentru inspiraţie şi pentru benchmarking. Dar acest lucru ar putea fi şi o oportunitate pentru RECJ de a coordona revizuirea acestor ghiduri la nivel european din când în când.

	Recent, din decembrie 2011, in Belgia există o platformă creată pentru toţi judecătorii de presă şi purtătorii de cuvânt ai parchetelor. Obiectivul acesteia este de a asigura contactul uşor şi informal între purtătorii de cuvânt, de a revizui ghidurile existente, elabora schimburi de experienţă periodice între părţile interesate (de exemplu media şi barourile de avocaţi) şi de a crea un birou naţional al purtătorului de cuvânt. 


5.2.
RECOMANDĂRI 
1. Există nevoia de reglementare a relaţiilor dintre sistemul judiciar şi mass-media. Se recomandă introducerea unui set de ghiduri de presă, indiferent dacă acestea sunt implementate prin lege sau ca un protocol obligatoriu (din punct de vedere moral sau fără caracter legal). Acestea nu pot interfera cu limitările legale existente. Ghidurile de presă ar trebui să fie parte a unui plan de strategie naţională cu un ciclu de planificare şi raportare privind comunicarea cu mass-media şi societatea. 

2. Ghidurile de presă ar trebui să clarifice diferitele obiective şi interese ale sistemului judiciar şi ale mass-mediei. Acestea ar trebui să precizeze ce poate aştepta mass-media de la personalul  instanţelor şi modul în care instanţele ar trebui să trateze necesităţile mediei înainte, în timpul şi după procedurile judiciare. Ghidurile de presă ar trebui să reglementeze şi o serie de aspecte practice.
3. Ghidurile de presă ar trebui să privească atât sistemul judiciar şi purtătorii de cuvânt (atribuţiile şi rolul acestora) cât şi mass-media (rolul lor şi modalităţile de conduită în instanţe şi sălile de judecată). Ghidurile de presă ar trebui să permită judecătorilor să-şi cunoască rolul şi limitele de comunicare cu mass-media, iar mass-media să cunoască ce ar putea solicita şi aşteaptă din partea sistemului judiciar.  Nu trebuie afectată independenţa sistemului judiciar.

4. Ghidurile de presă ar trebui să privească atât sistemul judiciar şi purtătorii săi de cuvânt (rolul şi atribuţiile acestora) cât şi media (rolul şi conduita reprezentanţilor acesteia în sălile de judecată şi instanţe). Ghidurile de presă ar trebui să permită judecătorilor să-şi cunoască rolul şi limitele de comunicare cu media dar ar trebui să permită şi mass-mediei să cunoască ce poate solicita şi aştepta din partea sistemului judiciar.  Acestea nu pot afecta independenţa judiciară. 
5. Ghidurile ar trebui fie elaborate prin consultarea tuturor părţilor (media, judecătorii de presă, purtătorii de cuvânt ai parchetelor, reprezentanţii barourilor). 
6. Ghidurile trebuie să fie clare şi de strictă interpretare.
7. Ghidurile trebuie să vie revizuite şi actualizate regulat. Ar trebui să existe o platformă naţională şi europeană pentru schimbul de experienţă între factorii de decizie.
6.
ABORDAREA PRO-ACTIVĂ A MASS-MEDIA DE CĂTRE SISTEMUL JUDICIAR
6.2
EVOLUŢIILE EUROPENE ACTUALE
Majoritatea statelor chestionate exprimă nevoia unei abordări mai pro-active a mass-mediei, deşi cel puţin trei dintre ţările chestionate exprimă rezerve în acest sens. Aceste state pun la îndoială dacă este adecvat pentru sistemul judiciar să ia iniţiativa în comunicarea cu mass-media. Unele dintre ţările care au răspuns consideră că o abordare mai proactivă a mass-mediei este sarcina Consiliului Judiciar şi că acesta ar trebui să sprijine instanţele în contactul cu mass-media.

Când s-a întrebat despre motive, majoritatea statelor au menţionat posibilitatea de îmbunătăţire a imaginii sistemului judiciar în ochii publicului. Opinia societăţii asupra sistemului judiciar este determinată de menţiunile din presa scrisă, radio şi televiziune. Presa acţionează ca un intermediar între sistemul judiciar şi publicul larg. Când sistemul judiciar este mai transparent atunci şi interesul,  încrederea şi înţelegerea acestuia de către public sunt corespunzătoare.
A. Abordarea proactivă a media privind cauzele
Mass-media din majoritatea statelor europene manifestă un interes copleşitor pentru cauzele penale de mare anvergură. Pentru a contrabalansa atenţia mass-media de la cauzele penale se recomandă atragerea  atenţiei presei către cauze civile interesante, de exemplu conflicte de muncă, drepturile consumatorilor şi cauzele de drept administrativ, cum ar fi normele de impozitare şi de securitate socială. Se pare că nu există o obiecţie fundamentală dacă sistemul judiciar ar face o selecţie a hotărârilor judecătoreşti care pot fi de interes pentru public.

Majoritatea statelor respondente, săptămânal şi în mod gratuit, pun la dispoziţie presei listele şedinţelor de judecată. În câteva state, aceste liste neanonimizate pot fi consultate în clădirile instanţelor, în timp ce în alte state acestea sunt trimise presei de către sistemul judiciar.

	Danemarca publică listele de şedinţă pentru presa în cadrul unui sistem extranet cu acces limitat. După aprobare, jurnaliştii au acces la extranet pe baza unui cod. Un acord de confidenţialitate este semnat de către organizaţiile mass-media în scopul de a se evita folosirea abuzivă a datelor neanonimizate. Fiecare organizaţie media poate selecta câţiva jurnalişti care să aibă acces, astfel încât numărul persoanelor cu acces la informaţii confidenţiale să fie limitat. Accesul trebuie să fie reînnoit anual (pentru jurnaliştii liber profesionişti după fiecare 4 luni). Listele de şedinţă au o facilitate de căutare şi includ şi informaţii cu privire la obiectul fiecărei cauze în parte. 


În cauzele importante instanţele ar putea avea întâlniri cu reprezentanţii mass-media cu privire la planificarea şi procedura prevăzută în cauză.

 În unele state comunicatele de presă/rezumatele hotărârilor judecătoreşti sunt publicate pe site cât mai curând posibil după pronunţarea hotărârii. În statele în care camerele sunt permise în sala de judecată se întâmplă ocazional ca în cauzele mai importante judecătorul să citească o variantă scurtă a deciziei, elaborată într-un limbaj simplu, în faţa camerelor de televiziune. În acest mod, mass-media obţine un material ce poate fi utilizat în emisiunile de ştiri şi pronunţarea hotărârilor judecătoreşti este difuzată mai des.

	Din 2010 Danemarca a lucrat la o strategie de comunicare mai proactivă. Strategia se bazează pe sondajele privind opinia publicului cu privire la instanţele daneze, acoperirea media a instanţelor din Danemarca şi un sondaj privind punctul de vedere al jurnaliştilor referitor la instanţele judecătoreşti. Analiza arată că instanţe se bucură de o credibilitatea este foarte mare. Cu toate acestea, arată şi că instanţele sunt "invizibile" şi rareori contribuie la poveşti de presă legate de instanţă. Mai mult, analiza arată că publicul deţine cunoştinţe foarte limitate cu privire la sistemul judiciar şi că există o diferenţă între percepţia publică asupra nivelului pedepselor pe de o parte şi jurisprudenţă reală pe de altă parte. Scopul general al strategiei şi eforturile de comunicare este de a spori cunoaşterea, interesul şi, astfel, înţelegerea instanţelor şi a sistemului judiciar în rândul populaţiei.


B. Abordarea Pro-activă a media de către Consiliile judiciare şi instanţele judecătoreşti 
În mai multe ţări consiliul judiciar şi instanţele organizează întâlniri informale anuale cu presa. În cadrul acestor reuniuni Consiliul sau instanţa de judecată pot prezenta statistici, sublinia unele cazuri şi învaţă despre nevoile practice ale presei. Aceste întâlniri sunt utile pentru mass-media şi sistemul judiciar pentru a se cunoaşte mai bine reciproc. Deci este recomandat ca purtătorii de cuvânt şi ofiţerii de informare publică să participe la aceste întruniri.

În unele ţări, pentru magistraţi şi grefieri sunt prevăzute sesiuni de formare axate pe comunicare şi transparenţă. Într-o ţară sistemul judiciar în mod deliberat ia parte la dezbateri publice pe teme precum: rolul instanţelor şi a judecătorilor într-un stat democratic şi importanţa respectării legii pentru cetăţean ca individ şi pentru ţară ca întreg.

 Alte activităţi menţionate sunt prezentarea unor rapoarte anuale presei şi explicarea activităţii sistemului judiciar şi furnizarea de instruire pentru jurnalişti şi studenţi la jurnalism.

C. Apariţia individuală a judecătorului in media 
În cele mai multe dintre statele chestionate  apariţia individuală a  judecătorului în mass-media nu este permisă: judecătorul vorbeşte prin decizia sa şi purtătorii de cuvânt pentru presă sunt cei care vorbesc cu mass-media. În Austria, apariţia individuală a judecătorilor în mass-media este interzisă oficial. În Belgia, unii judecători dau interviuri in legătura cu activitatea lor. Acest lucru este acceptabil în cazul în care subiectul interviului nu este legat de un anumit caz, ci de o problemă generală. Aceştia pot acţiona în calitate de experţi. În unele ţări - cea mai mare parte din lipsa de purtătorilor de cuvânt oficiali - media invită în studio aceiaşi judecători pensionaţi pentru a comenta şedinţele de judecată sau pentru a comenta anumite aspecte. Problema acestui fapt este că aceştia  sunt consideraţi ca fiind purtători de cuvânt pentru întreaga profesie în timp ce, în fapt, ei nu au mai activat ca un judecători de ani de zile.

 Cele mai multe dintre state consideră apariţia individual a judecătorilor în mass-media ca fiind un risc. Judecătorii sunt limitaţi în exprimarea opiniilor lor şi ar trebui să fie conştienţi de implicaţiile comentariile lor pentru cazurile viitoare. Un judecător nu ar trebui să ofere un interviu înainte sau în timpul unui caz. Judecătorul ar putea apărea subiectiv şi părtinitor faţă de una dintre părţi sau ar putea fi acuzat de încercarea de a influenţa rezultatul unei cauze.

6.2
Recomandări 
1. Toate statele sunt încurajate să dezvolte o abordare pro-activă a mass-mediei. Această abordare ar trebui să se concentreze asupra cauzelor judiciare individuale, precum şi asupra sistemului judiciar şi principiilor de drept. 
2. Media ar trebui să aibă acces la listele de şedinţă ale instanţelor astfel încât să poată selecta şedinţele la care participă. Simultan, instanţele pot aduce o selecţia de cauze interesante în atenţia mass-media.
3. Consiliile judiciare şi instanţele sunt încurajate să organizeze cel puţin o dată pe an o întâlnire informală cu presa naţională pentru a explica activitatea sistemului judiciar şi a informa cu privire la evoluţiile recente.

4. Formarea profesională cu privire la transparenţa sistemului judiciar şi explicarea modului în care funcţionează mass-media ar trebui să fie parte a programelor de educaţie normale ale judecătorilor şi grefierilor.

5. Se recomandă ca sistemul judiciar să fie implicat în formarea (studenţilor) jurnaliştilor cu privire la organizarea sistemului judiciar şi a dreptului.

6. Judecătorii – care nu sunt judecători de presă - ar trebui să fie reticenţi în a acţiona ca un purtător de cuvânt în mass-media. În cazul în care intenţionează să facă acest lucru, se recomandă ca aceştia să se pregătească bine în colaborare cu judecătorii de presă, judecători seniori sau ofiţerii de informare publică.

7. Se recomandă ca sistemul judiciar din toate statele să dezvolte activităţi pentru informarea publicului larg şi educarea elevilor de la diferite niveluri:
a. organizarea unei zile (săptămâni) a deschiderii instanţelor pentru a informa publicul cu privire la toate aspectele ce ţin de sistemul judiciar;
b. primirea şi îndrumarea grupurilor care vizitează instanţele;
c. publicarea broşurilor sau a informaţiilor pe internet pentru publicul larg pe teme precum:venirea la instanţă, serviciul de jurat;

d. elaborarea online a unor materiale didactice privind sistemul judiciar pentru elevi şi sprijinirea instanţelor în legătură cu vizitele şcolare.
7. 
PRINCIPALELE RECOMANDĂRI 
Principalele recomandări care pot extrase din întreaga cercetare realizată de echipa proiectului “Justiţie, societate si media” sunt următoarele:

1. toate statele ar trebui să dezvolte şi să utilizeze un sistem de purtători de cuvânt în forma judecătorilor de presă şi consilierilor de comunicare care să aibă cunoştinţe solide despre sistemul judiciar, modul de informare a publicului într-un limbaj accesibil şi care să aibă abilităţi sociale şi media.

2. Înregistrările audio video ar trebui permise în sălile de judecată atât timp cât sunt luate măsuri speciale în vederea protejării neprofesioniştilor împotriva filmării şi există un sistem de control pentru judecător pentru a opri filmarea oricând este necesar. 
3. Se recomandă elaborarea unor ghiduri clare cu privire la momentul în care este permisă sau nu utilizarea telefoanelor inteligente şi a altor echipamente de comunicare, precum şi cu privire la procedura în cazul încălcării acestor reguli. 
4. Social media ar putea fi utilă pentru instanţe sau organismele judiciare  in cadrul comunicării. Este recomandată dezvoltarea unei strategii, inclusiv grupurile ţintă şi obiectivele pentru fiecare tip de social media.
5. Sistemul judiciar din fiecare ţară ar trebui să aibă un site web, sub responsabilitatea Consiliului Judiciar sau al Administraţie  instanţelor. Fiecare instanţă ar trebui să aibă propriul site pe site-ul web al sistemului judiciar. Aceste site-uri ar trebui să conţină informaţii pentru profesionişti, presă şi publicul larg şi ar trebui să conţină o bază de date a hotărârilor judecătoreşti, care să fie liber accesibilă gratuit pentru public. 
6. Există nevoia de reglementare a relaţiilor dintre sistemul judiciar şi mass-media. Se recomandă introducerea unui set de ghiduri de presă, indiferent dacă acestea sunt implementate prin lege sau ca un protocol (moral sau fără caracter legal) obligatoriu. Acestea nu pot interfera cu limitările legale existente. Ghidurile de presă ar trebui să fie parte a unui plan de strategie naţională cu un ciclu de planificare şi raportare privind comunicarea cu mass-media şi societatea. Ghidurile de presă ar trebui să clarifice diferitele obiective şi interese ale sistemului judiciar şi ale mass-mediei. Acestea ar trebui să precizeze ce poate aştepta mass-media de la personalul  instanţelor şi modul în care instanţele ar trebui să trateze necesităţile mediei înainte, în timpul şi după procedurile judiciare.
7. Toate statele sunt încurajate să dezvolte o abordare pro-activă a mass-mediei. Această abordare ar trebui să se concentreze asupra cazurilor judiciare individuale, precum şi a întregului sistem judiciar.

Subgrupul Publicarea hotărârilor:
Coordonator:
Raad voor de rechtspraak


Anke Pouw
Participanţi:
CSJ/HRJ Belgium



Nadia de Vroede

Hilde Derde
J.C. Bulgaria




Renata Mishonova-Halyova
CSM Portugal




Rui Figueiredo Coelho
CSM Romania




Oana Andrea Schmidt Haineala 

Corina Adriana Dumitrescu

Gratiana Isac

Simona Maya Teodoroiu
MoJ Austria




Katharina Leymayer

Helmut Katzmayr

Subgrupul Ghidurile de presă:

Coordonator:


CSJ/HRJ Belgium



Nico Snelders
CSM Italy




Guido Calvi

Mariarosaria Guglielmi

Gabriele Florentino
KRS Poland




Lukasz Bojarski 

Barbara Godlewska-Michalak

Rafał Michalczewski

Subgrupul Abordarea proactivă a Media:
Coordinator:

Raad voor de rechtspraak


Anke Pouw
Participanţi:

Toţi membrii echipei de proiect 
� Pentru mai multe informaţii a se vedea Capitolul 5: Ghidurile de presă pag 15 şi următoarele. 


� O excepţie de la această practică poate fi făcută când partea este o celebritate şi cazul este cunoscut publicului.


� Datorită legislaţiei daneze privind relaţia dintre sistemul judiciar şi media, Danemarca nu este in poziţia de a fi de accord pe deplin cu punctele de vedere şi recomandările din acest capitol. 


� Astfel, când discutăm despre ghidurile de presă ne referim la ghidurile de presă pentru instanţe. Deşi echipa de proiect recunoaşte acest lucru, acest raport ar putea fi util pentru ghidurile de presă pentru parchete. 


� Cu excepţia acelor state în care există judecători de examinare.

